Zwi a konadzea uri muthu a lovhe a songo ita thendelo ya u kovha ifa zwine zwa nga ita uri hu si vhe na muḽaifa. U ya nga mulayo wa mvelele kana sialala, hune zwa wanala hu si na muthu ane a tea u kovhelwa ifa, Muvhuso u vha na maanḓa hu si na a pikisaho izwi. Hezwi zwi langulwa nga khethekanyo dza 35 (13) na 92 dza Ndangulo dza ifa i no kovhiwa hu si na Thendelo u ya nga Mulayo wa vhu 66 wa 1965. Musi hu tshi tevhedzwa aya maitele, hune ha wanala hu si na vhaḽaifa vha ifa ḽine a kovhiwa hu si na thendelo kana vhaḽaifa vha sa ḓivhei, mutshimbidzi wa izwi (muegizekhutha) o nangwaho nga mu anziela ifa a nga ita uri iyo ndaka i shandulelwe uri i vhe kha masheleni. Musi o no ita izwi, u o badela milandu yoṱhe ye ya vha i tshi khou kolodwa nga mufu, masheleni ane a sala nga murahu ha izwi a badelwa kha Tshikwama tsha Muunḓi. Arali hu si na muthu ane a a u o sumba uri hu na tshelede ine a tea u vhila kha ifa, nga murahu ha miṅwaha ya 30 ho badelwa ayo masheleni kha Tshikwama tsha Muunḓi, tshelede iyi i o fhiriselwa kha muvhuso?